stanford-oval/wikipedia huggingface dataset:
GeForce 400 -sarja
Ominaisuudet

GeForce 400-sarjan grafiikkapiiri valmistetaan 40 nanometrin prosessilla, ja näytönohjaimessa on 512 kuuteentoista Streaming-multiprosessoriin (SM) jaettua CUDA-ydintä. Ensimmäiseksi julkaistuissa GTX 480 -näytönohjaimissa yksi kuudestatoista Stream-multiprosessorista oli kytketty pois käytöstä.Näytönohjaimella on tämän takia käytössä 480 CUDA-ydintä täyden 512 sijaan. Näytönohjaimessa on myös 60 textuuriyksikkö ja 48 ROP yksikköä. Jokaisella SM:llä on 32 CUDA-ydintä, 64 kilotavun kokoinen konfiguroitava muisti ja 768 kilotavua L2-välimuistia. Välimuistiarkkitehtuurista käytetään nimeä Parallel DataCache. Fermin muistiohjain on 384 bittiä leveä ja se on jaettu kuuteen 64 bittiä leveään ohjaimeen.
Sarjan näytönohjaimet tukevat IEEE 754-2008 -mallin mukaista liukulukulaskentaa ja niissä on monitasoinen välimuistihierarkia. Nvidia on rajoittanut sarjan Double precision -suorituskykyä, mikä on sarjan huippukortissa 630 gigaflopsia. Nvidia julkaisi myöhemmin vuonna 2010 GTX 470 -näytönohjaimen, jossa oli yksi SM vähemmän kuin GTX 480 -näytönohjaimessa, mistä seurasi ohjaimessa olevien CUDA-ytimien määrän laseminen 448. GTX 470 -näytönohjaimessa on myös neljä tekstuuriyksikköä sekä kahdeksan ROP-yksikköä vähemmän GTX 480 -korttiin nähden. Laskentayksiköiden pienemmän määrän ja ytimen alhaisemman kellotaajuuden seurauksena GTX 470 -piirillä on huomattavasti vähäisempi virrankulutus GTX 480 nähden.
Sarjan muut näytönohjaimet käsittävät GTX 465-, GTX 460- ja GTX 460 -näytönohjaimet. GTX 460 julkaistiin kahtena eri versiona, joista toisessa oli gigatavun muistimäärä ja toisessa pienempi 768 megatavun muistimäärä. GTX 465 -näytönohjaimessa on 352 Stream-ydintä, 32 ROP-yksikköä, sekä 256 bittiä leveä muistiväylä. GTX 460 -kortissa on taas vastaavasti 1 gigatavun muisti, 336 Stream-suoritinta, sekä 32 ROP-yksikköä, eli kortti oli muistimäärää ja ROP-yksiköitä lukuun ottamatta karsitumpi kuin GTX 465. GTX 460 -kortin 768 MB mallissa arvot ovat muutoin identtiset, mutta ROP-yksiköistä on karsittu kahdeksan pois (24 jäljellä) ja muistiväylä on kavennettu 192-bittiseksi.
Myöhemmin Nvidia julkaisi GF106 koodinimellisen GTS 450 -näytönohjaimen, jossa oli 192 CUDA-ydintä, 32 tekstuuriyksikköä ja 16 ROP-yksikköä. Muistiväylä oli 128-bittinen.
Frédéric Tranchand

| Mitalit | Mitalit | Mitalit |  |
| --- | --- | --- | --- |
|  Frédéric Tranchand Trondheimin MM-kilpailuissa 2010 |  Frédéric Tranchand Trondheimin MM-kilpailuissa 2010 |  Frédéric Tranchand Trondheimin MM-kilpailuissa 2010 |  |
Maa:   Ranska
Miesten suunnistus
| MM-kilpailut  | MM-kilpailut  | MM-kilpailut  |  |
|  Hopeaa | Tartto 2017 | sprintti |  |
|  Hopeaa | Tartto 2017 | viesti |  |
|  Pronssia | Trondheim 2010 | sprintti |  |
|  Pronssia | Trentino 2014 | viesti |  |
|  Pronssia | Inverness 2015 | viesti |  |
|  Pronssia | Riika 2018 | viesti |  |
| EM-kilpailut  | EM-kilpailut  | EM-kilpailut  |  |
|  Hopeaa | Primorsko 2010 | viesti |  |
|  Pronssia | Falun 2012 | viesti |  |
Frédéric Tranchand (s. 25. toukokuuta 1988) on ranskalainen suunnistaja.
Primorskon EM-kilpailuissa 2010 Tranchand voitti viestihopeaa Philippe Adamskin ja Thierry Gueorgioun kanssa. Samana vuonna Trondheimin MM-kilpailuissa hän voitti pronssia sprintistä jääden vain sekunnin kymmenesosan hopeaa voittaneesta Fabian Hertneristä. Seuraavan arvokisamitalinsa hän saavutti vuonna 2012, kun Ranskan joukkue suunnisti EM-kisojen viestissä pronssille. Myös Trentinon MM-kilpailuissa 2014 hän saavutti viestissä pronssia.
Invernessin MM-kilpailuissa 2015 Tranchand saavutti viestissä pronssia sekä sijoittui pitkällä matkalla neljänneksi, sprinttiviestissä seitsemänneksi ja sprintissä 33:nneksi. Strömstadin MM-kilpailuissa 2016 hän sijoittui viestissä kuudenneksi sekä sprintissä, sprinttiviestissä ja pitkällä matkalla kahdeksanneksi. Tarton MM-kilpailuissa 2017 hän saavutti hopeaa sekä sprintissä että viestissä. Pitkällä matkalla hän sijoittui 21:nneksi ja keskimatkalla 35:nneksi. Riian MM-kilpailuissa 2018 hän saavutti viestissä pronssia sekä sijoittui pitkällä matkalla 16:nneksi ja keskimatkalla 26:nneksi.
Tranchand voitti Huippuliigan vuonna 2013.
Tranchand on kilpaillut myös kestävyysjuoksussa. Hänellä on ollut osallistumisoikeus yleisurheilun Suomen-mestaruuskilpailuihin vuodesta 2016 lähtien. Hän on sijoittunut maastojuoksun SM-kilpailuissa pitkällä matkalla hopealle vuosina 2016, 2017, 2019 ja 2020 sekä saanut joukkuekilpailussa kultaa Turun Toverien joukkueessa vuosina 2016 ja 2017 sekä pronssia 2019. Kalevan kisoissa Tranchand on saanut pronssia 10 000 metriltä vuonna 2020.
Fulvio Tomizza

| Fulvio Tomizza |
| --- | --- |
 Fulvio Tomizza
Henkilötiedot
Syntynyt: 1935 Materada, Istria, Jugoslavia
Kuollut: 1999 (63–64 vuotta)
Ammatti:  kirjailija
Kirjailija
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Fulvio Tomizza (1935 Materada, Istria, Jugoslavia – 1999 Trieste, Italia) oli italialainen kirjailija. Hän hyödynsi tuotannossaan omaelämäkerrallisia aineksia.
Tomizza oli italialais-kroatialaisen kulttuurin edustaja. Toisen maailmansodan jälkeen hän asettui Italiaan mutta käsittelee tuotannossaan vaiheita, jolloin väestö joutui päättämään, missä asuisi Jugoslavian ja Italian välisen rajan siirron jälkeen.
Palkinnot ja tunnustukset

Viareggio-palkinto
Strega-palkinto
Aiheesta muualla

Kuvia tai muita tiedostoja aiheesta Fulvio Tomizza Wikimedia Commonsissa
Marianna Deganutti, Writing exile: Fulvio Tomizza A study on the author, University of Oxford, St Hugh’s College 2014 (englanniksi)
Fótos Kallías

| Fótos Kallías> Henkilötiedot |
| --- | --- |
Kansalaisuus:   Kypros
Tennispelaaja
Kätisyys:  vasen
Kaksinpeli
Paras sijoitus:  455. (28.9.2009)
Aiheesta muualla
ATP
Fótos Kallías (kreik. Φώτος Καλλίας, s. 6. maaliskuuta 1984) on kyproslainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 455 syyskuussa 2009 ja nelinpelissä sijalle 646 helmikuussa 2006. Hän on voittanut kaksi ITF Futures -turnausta kaksinpelissä. Hän on edustanut Kyprosta Davis Cupissa 27 maaottelussa vuosina 2001–2010.
GeForce 700 -sarja

Gigabyten valmistama GTX 770 -näytönohjain
GeForce 700 -sarja on Nvidian kehittämä GeForce-näytönohjainsarja kannettaville tietokoneille ja PC:lle. Sarjan ohjaimet pohjautuvat päivitettyyn Kepler-arkkitehtuuriin (GK-koodinimelliset sirut), jota käytettiin myös GeForce 600 -sarjan näytönohjaimissa. Ensimmäiset 700-sarjan mobiililaitteille tarkoitetut sirut julkaistiin huhtikuussa 2013. Näytönohjainten julkaiseminen alkoi 18. helmikuuta 2013 GTX TITANin esittelyllä ja jatkui GTX 780 -ohjaimen julkistamisella 23. toukokuuta 2013.
Ominaisuudet

700-sarjan sirut tuotetaan 28 nanometrin valmistutekniikalla lukuun ottamatta GeForce 705M -grafiikkasuoritinta, joka on 500-sarjan 520M-suorittimen uudelleenbrändätty versio, ja valmistettu siksi 40 nm prosessilla. GeForce 700 -sarjan näytönohjaimissa on piirteitä GK104 ja GK110 -arkkitehtuureista.
Ominaisuudet > GK104-arkkitehtuurista peräisin olevat ominaisuudet

Lähde:
PCI Express 3.0 -liitäntä
DisplayPort 1.2
HDMI 1.4a 4K x 2K video ulostulo
Purevideo VP5 -videokiihdytys (tukee 4K x 2K H.264)
Laitteistopohjainen H.264-kooderi (NVENC)
Tukee neljää 2D-näyttöä tai kolmea 3D-näyttöä (NV Surround)
Bindless Textures
GPU Boost (kellotaajuuden nostaminen rasituksessa)
TXAA-reunojenpehmennysteniikka
Valmistettu 28 nanometrin prosessilla TSMC:n tehtailla
Ominaisuudet > GK110-arkkitehtuurin uudet ominaisuudet

Lähde:
Compute Focus SMX Improvement
CUDA Compute Capability 3.5
New Shuffle Instructions
Dynaaminen rinnakkaislaskenta (parallerismi)
Hyper-Q
Rasterointiyksikkö
GPU Boost 2.0
NVIDIA GPUDirect
Sarjan tuotteet

| Malli | Julkaistu | Koodinimi | Tuotantoprosessi (nm) | Liitäntä | Muisti (MiB) | Ydin1 | Kellotaajuudet> Vakio- kellotaajuus (MHz) | Kellotaajuudet> Boost-kellotaajuus (MHz) | Kellotaajuudet> Muisti (MT/s) | Fillrate> Pikselit (GP/s)2 | Fillrate> Tekstuurit (GT/s)3 | Muisti> Siirtokyky enimmillään (GB/s) | Muisti> Väylän tyyppi | Muisti> Kaistanleveys (bittiä) | API-tuki (versio)> DirectX | API-tuki (versio)> OpenGL | API-tuki (versio)> OpenCL | Prosessointiteho (GFLOPS)> Single precision4 | Prosessointiteho (GFLOPS)> Double precision5 | GFLOPS/W Single Precision | TDP (watteina) | Hinta julkaisuhetkellä (USD) |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| GeForce GTX 750  | 18. helmikuuta 2014 | GM107 | 28 | PCIe 3.0 x16 | 1024 | 512:32:16 | 1020 | 1085 | 5000 | 16.3 | 32.6 | 80 | GDDR5 | 128 | 11.0 | 4.4 | 1.1 | 1044 | 32.6 | 19 | 55 | $119 |
| GeForce GTX 750 Ti  | 18. helmikuuta 2014 | GM107 | 28 | PCIe 3.0 x16 | 1024 2048 | 640:40:16 | 1020 | 1085 | 5400 | 16.3 | 40.8 | 86.4 | GDDR5 | 128 | 11.0 | 4.4 | 1.1 | 1306 | 40.8 | 21.8 | 60 | $149 |
| GeForce GTX 760 192-bit  | Ei tiedossa | GK104 | 28 | PCIe 3.0 x16 | 1536 3072 | 1152:96:24 | 823 | 888 | 5808 | 19.8 | 79 | 134 | GDDR5 | 192 | 11.0 | 4.4 | 1.1 | 1896 | 79 | 14.6 | 130 | OEM |
| GeForce GTX 760  | 25. kesäkuuta 2013 | GK104 | 28 | PCIe 3.0 x16 | 2048 4096 | 1152:96:32 | 980 | 1033 | 6008 | 31.4 | 94.1 | 192 | GDDR5 | 256 | 11.0 | 4.4 | 1.1 | 2258 | 94.1 | 13.3 | 170 | $249 |
| GeForce GTX 760 Ti  | Ei tiedossa | GK104 | 28 | PCIe 3.0 x16 | 2048 | 1344:112:32 | 915 | 980 | 6008 | 29.3 | 103 | 192 | GDDR5 | 256 | 11.0 | 4.4 | 1.1 | 2460 | 103 | 14.5 | 170 | OEM |
| GeForce GTX 770  | 30. toukokuuta 2013 | GK104 | 28 | PCIe 3.0 x16 | 2048 4096 | 1536:128:32 | 1046 | 1085 | 7008 | 33.5 | 134 | 224 | GDDR5 | 256 | 11.0 | 4.4 | 1.1 | 3213 | 134 | 14.0 | 230 | $399 |
| GeForce GTX 780  | 23. toukokuuta 2013 | GK110 | 28 | PCIe 3.0 x16 | 3072 | 2304:192:48 | 863 | 900 | 6008 | 41.4 | 166 | 288 | GDDR5 | 384 | 11.0 | 4.4 | 1.1 | 3977 | 166 | 15.9 | 250 | $649 |

| GeForce GTX 780 Ti  | 7. marraskuuta 2013 | GK110 | 28 | PCIe 3.0 x16 | 3072 | 2880:240:48 | 876 | 928 | 7000 | 42.0 | 210 | 336 | GDDR5 | 384 | 11.0 | 4.4 | 1.1 | 5046 | 210 | 20.2 | 250 | $699 |

| GeForce GTX Titan  | 19. helmikuuta 2013 | GK110 | 28 | PCIe 3.0 x16 | 6144 | 2688:224:48 | 837 | 876 | 6008 | 40.2 | 188 | 288 | GDDR5 | 384 | 11.0 | 4.4 | 1.1 | 4500 | 1500 | 18.0 | 250 | $999 |
| GeForce GTX Titan Black  | 18. helmikuuta 2014 | GK110 | 28 | PCIe 3.0 x16 | 6144 | 2880:240:48 | 889 | 980 | 7000 | 42.7 | 213 | 336 | GDDR5 | 384 | 11.0 | 4.4 | 1.1 | 5121 | 1707 | 20.5 | 250 | $999 |
| GeForce GTX Titan Z | 25. maaliskuuta 2014 | 2× GK110 | 28 | PCIe 3.0 x16 | 2× 6144 | 2× 2880:240:48 | 705 | 876 | 7000 | 2× 33.8 | 2× 169 | 2× 336 | GDDR5 | 2× 384 | 11.0 | 4.5 | 1.2 | 8122 | 2707 | 21.7 | 375 | $2999 |
Gerald Finzi

Gerald Finzin muistomerkki Lontoossa
Gerald Raphael Finzi (14. heinäkuuta 1901 Lontoo – 27. syyskuuta 1956 Oxford) oli brittiläinen säveltäjä.
Finzi syntyi Lontoossa italialaiselle isälle ja saksalaiselle äidille. Gerald Finzin isä kuoli pojan ollessa 7-vuotias. Ensimmäisen maailmansodan aikana Finzi alkoi opiskella musiikkia Ernest Farrarin johdolla. Farrarin kuoltua vuonna 1918 Finziä opetti Edward Bairstow. 1930-luvulla Finzi meni naimisiin taiteilija Joyce Blackin kanssa.
Toisen maailmansodan aikana sai ensiesityksensä Finzin säveltämä kantaatti Dies natalis. Finzin tuotteliain sävellyskausi oli toisen maailmansodan jälkeen. Silloin hän sävelsi muun muassa klarinettikonserton (1949). Säveltäjän viimeiseksi suurimuotoisemmaksi teokseksi jäi vuonna 1955 sävelletty sellokonsertto.
Finzi oli sairastanut vuodesta 1951 lähtien Hodgkinin lymfoomaa. Vuonna 1956 säveltäjä sai vakavan aivotulehduksen, johon hän kuoli Oxfordissa.
Fredrik Aalto

Kirjailija Fredrik Aalto (vas.), hänen vaimonsa Ida Aalto (oik.) sekä tyttärensä Hertta Aalto (kesk.) Männäisten koulun pihapiirissä, Uudessakaupungissa vuonna 1890.
Fredrik (Reitto) Aalto (sukunimi aik. Stenfors; 10. maaliskuuta 1854 Lapin pitäjä – 6. kesäkuuta 1917 Uusikirkko Tl) oli suomalainen kansakoulunopettaja ja kirjailija.
Elämä ja ura

Lapin pitäjän Kuolimaassa syntynyt Fredrik Aalto työskenteli puolisonsa Ida aallon kanssa kansakoulunopettajana Uudenkirkon Männäisissä. Heidän tyttärensä oli runoilija Hertta Aalto.
Aallon nimerkillä R. A. kirjoittama Kolmen fennomaanin matka oli seikkailukertomus, jossa kaksi Lapissa kielitutkimusta harjoittanutta nuorta fennomaania lyö vetoa erään kiivaan ruotsalaisuuden kannattajan kanssa siitä, että suomen kielellä pääsee matkustamaan maailmalla. Fennomaanit matkaavat sitten Euroopan ja Afrikan halki vain suomen kieltä käyttäen, ja heidän palattuaan kotiin vedon hävinnyt ruotsalainen kääntyy fennomaaniksi, eikä hänen tarvitse maksaa vetosummaa. Aalto lienee saanut idean kertomukseensa pari vuotta aiemmin 1874 suomeksi ilmestyneestä Jules Vernen seikkailukertomuksesta Matkustus maan ympäri 80 päivässä.
Teoksia

Kertomuksia Uudenkirkon ja Uudenkaupungin entisiltä ajoilta. Wilén, Turku 1885
Uudenkaupungin V.P.K. 1866-1906. Uusikaupunki 1906
Nimimerkillä R. A.:
Kolmen fennomanin matka. Zilliacus, Viipuri 1876
Frédéric Weis

| Frédéric Weis |
| --- | --- |

Henkilötiedot
Koko nimi:  Frédéric Weis
Syntynyt: 22. kesäkuuta 1977 (ikä 47) Thionville, Ranska
Kansalaisuus:   Ranska
Koripalloilija
Pelipaikka:  Sentteri
Pituus:  218 cm
Paino:  120 kg
NBA-varaus:  15. varaus 1999 (New York Knicks)
Pelaajaura
Seurajoukkueet
1995–2000 2000 2000–2004 2004–2009 2009 2010–2011:   CSP Limoges  PAOK Thessaloniki BC  Unicaja Málaga  Iurbentia Bilbao  Menorca Bàsquet  CSP Limoges
Maajoukkueet
1999–2007:   Ranska
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Sydney 2000 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Serbia ja Montenegro 2005 |  |  |
Frédéric Weis (s. 22. kesäkuuta 1977 Thionville) on ranskalainen kilpauransa lopettanut koripalloilija.
Ura > Seurajoukkueet

Weis pelasi juniorikoripalloa INSEP:n joukkueissa. Vuonna 1995 hän aloitti pääsarjakoripallon CSP Limogesin joukkueessa. Weis varattiin NBA:han vuonna 1999, mutta hän ei pelannut koskaan kyseisessä sarjassa. Hän voitti seuran paidassa kaudella 1999–2000 Ranskan-mestaruuden, cup-mestaruuden sekä Korać Cupin. Kauden jälkeen Weis siirtyi PAOK Thessalonikiin, josta hän lähti marraskuussa 2000 Unicaja Málagaan. Kaudella 2000–2001 hän voitti toisen perättäisen Korać Cupin. Weis edusti seuraa vuoteen 2004 asti, jolloin hän vaihtoi liittyi Iurbentia Bilbaohon.
Hän pelasi Bilbaossa lähes viisi kautta, sillä tammikuussa 2009 seura irtisanoi hänet. Helmikuussa 2009 Weis siirtyi Menorca Bàsquetiin, jossa hän pelasi loppukauden. Weis jätti kauden 2009–2010 lähes kokonaan väliin, mutta siirtyi maaliskuussa 2010 CSP Limogesiin Ranskan toiselle sarjatasolle. Joukkue nousi kaudeksi 2010–2011 pääsarjaan ja Weis pelasi kauden seuran paidassa. Hän vetäytyi ammattilaiskoripalloilusta maaliskuussa 2011.
Ura > Maajoukkue

Weis edusti maansa juniorimaajoukkueita. Hän oli mukana Ranskan maajoukkueessa vuosien 1999, 2001, 2005 ja 2007 EM-kilpailuissa, joista maa voitti yhden pronssimitalin vuonna 2005. Olympiajoukkueessa Weis oli mukana vuonna 2000, jolloin Ranska voitti hopeaa. Samoissa kisoissa Yhdysvaltain Vince Carter hyppäsi donkkisuorituksessaan 2,18 metrisen Weisin yli. Ranskan media alkoi käyttää donkista nimeä "le dunk de la mort". Weis edusti maataan myös vuoden 2006 MM-kilpailuissa.
Yksityiselämä

Weisin esikoispoika syntyi vuonna 2002. Hänellä todettiin myöhemmin autismi, mikä masensi Weisin. Weis alkoi käyttää runsaasti alkoholia, ja tilanne paheni vuonna 2004 tämän erottua vaimostaan. Vuoden 2008 alussa hän yritti itsemurhaa syömällä paketillisen unilääkkeitä. Yritys epäonnistui, ja sen seurauksena Weis lopetti juomisen ja palasi yhteen vaimonsa kanssa. Nykyisin hän pyörittää tupakkakauppaa Limogesissa.
Aiheesta muualla

Euroliigan pelaajaprofiili (englanniksi)
ACB:n pelaajaprofiili (Arkistoitu – Internet Archive) (espanjaksi)
Ranskan joukkue – Kesäolympialaiset 2000
4 Sonko |
5 Sciarra |
6 Rigaudeau |
7 Foirest |
8 Bonato |
9 Dioumassi |
10 Risacher |
11 Gadou |
12 Julian |
13 Palmer |
14 Bilba |
15 Weis |
Valmentaja de Vincenzi
Ranskan joukkue – Koripallon EM-kilpailut 2005
4 Fauthoux |
5 Gelabale |
6 Rigaudeau |
7 Julian |
8 M. Piétrus |
9 Parker |
10 Diarra |
11 F. Piétrus |
12 Schmitt |
13 Diaw |
14 Weis |
15 Giffa |
Valmentaja Bergeaud
Gilberto Clavell

| Gilberto Clavell> Henkilötiedot |
| --- | --- |
Koko nimi:  Gilberto Clavell
Syntynyt: 10. elokuuta 1989 (ikä 35)
Kansalaisuus:   Puerto Rico    Yhdysvallat
Koripalloilija
Pelipaikka:  sentteri
Pituus:  201 cm
Paino:  107 kg
Nyk. joukkue:   Kouvot
Sarja:  Korisliiga
Pelaajaura
Yliopistojoukkueet
2009–2011:  Sam Houston State University
Seurajoukkueet
2011–2012 2012–:   Maratonistas de Coamo  Kouvot
Aiheesta muualla
FIBA
Gilberto Clavell (s. 10. elokuuta 1989) on puertoricolais-yhdysvaltalainen koripalloilija, pelipaikaltaan sentteri. Hän edustaa Suomen Korisliigassa pelaavaa Kouvoja.
Clavell kuului Puerto Ricon alle 19-vuotiaiden maajoukkueeseen ikäluokan MM-kilpailuissa. Hän pelasi kahden kauden ajan yhdysvaltalaisen Sam Houston State Universityn yliopistojoukkueessa, jonka jälkeen hän pelasi kauden ajan maansa pääsarjassa. Syyskuussa 2012 Clavell siirtyi Eurooppaan, suomalaiseen Kouvoihin.
Gerald Götting

Götting vuonna 1986.
Gerald Götting (9. kesäkuuta 1923 – 19. toukokuuta 2015) oli saksalainen poliitikko. Hän toimi vuosina 1969–1976 Itä-Saksan Volkskammerin puheenjohtajana.
Götting kuului toisessa maailmansodassa Wehrmachtiin ja joutui Yhdysvaltain sotavangiksi vuonna 1945. Sodan jälkeen hän liittyi vuonna 1946 Saksan kristillisdemokraattiseen unioniin, jonka pääsihteeriksi hän nousi jo vuonna 1949. Hän toimi kyseisessä virassa vuoteen 1966.
Götting opiskeli filologiaa, germanistiikkaa ja historiaa Wittenbergin yliopistossa vuosina 1947–1949. Hän erosi marraskuussa 1989 Kristillisdemokraattisen unionin puoluejohtajan virasta ja lopetti poliittisen aktiiviuransa Saksan jälleenyhdistyttyä.
CDU:n pääsihteeri Götting pitää onnittelupuhetta Otto Nuschken 70-vuotispäivillä 22. helmikuuta 1953 Berliinissä.
Gilberto Pereira Lopes

Gilberto Pereira Lopes (s. 14. helmikuuta 1927) on brasilialainen roomalaiskatolinen arkkipiispa. Hänet vihittiin papiksi 14. joulukuuta 1949 ja nimitettiin Ipamerin hiippakunnan piispaksi 3. marraskuuta 1966. Piispaksi vihkiminen seurasi 18. joulukuuta. Pääkonsekraattorina toimi Sebastiano Baggio, jota avustivat Fernando Gomes dos Santos ja David Picão.
Pereira Lopes sai 19. joulukuuta 1975 nimityksen Campinasin arkkihiippakunnan koadjuuttoriarkkipiispaksi ja Aurusulianan titulaariarkkipiispaksi. Hänestä tuli 10. helmikuuta 1982 Campinasin arkkipiispa, jona hän toimi, kunnes jäi eläkkeelle 2. kesäkuuta 2004.
Gerald Finley

Gerald Finley (s. 30. tammikuuta 1960 Montreal) on kanadalainen ooppera- ja konserttilaulaja, äänialaltaan bassobaritoni.
Finley aloitti laulu-uransa kuorossa Ottawassa ja opiskeli Yhdistyneessä kuningaskunnassa. Hänen varhaisimpia oopperaroolejaan olivat Wolfgang Amadeus Mozartin baritoniroolit, kuten Don Giovannin nimirooli ja Figaron häiden kreivi. Hänen muuhun perinteiseen oopperaohjelmistoonsa on kuulunut rooleja esimerkiksi Gioacchino Rossinin, Richard Wagnerin, Giuseppe Verdin ja Giacomo Puccinin teoksissa. Hän on myös luonut uusia rooleja: J. Robert Oppenheimerin John Adamsin Doctor Atomicissa, Jaufré Rudelin Kaija Saariahon L'amour de loinissa, Harry Heeganin Mark-Anthony Turnagen The Silver Tassiessa, Howard K. Sternin Turnagen Anna Nicolessa ja Mr Foxin Tobias Pickerin Fantastic Mr. Foxissa. Finley on esiintynyt säännöllisesti muiden muassa Metropolitan-oopperassa, Covent Gardenissa, Wienin valtionoopperassa, Glyndebournen festivaalissa ja Salzburgin festivaalissa.
Finley sai Grammy-palkinnon parhaasta oopperalevytyksestä (Adams: Doctor Atomic) ja Juno-palkinnon parhaasta vokaalimusiikin albumista julkaisullaan Arias in English (Chandos).
Finleyn konserttiohjelmistoon on kuulunut musiikkia muiden muassa Arnold Schönbergiltä, Gustav Mahlerilta ja Witold Lutosławskilta. Uutta konserttiohjelmistoa häntä varten ovat säveltäneet Peter Lieberson (Songs of Love and Sorrow), Turnage (When I Woke), Huw Watkins, Julian Philips, Saariaho (True Fire) ja Einojuhani Rautavaara (Rubáiyát). Resitalistina Finley on tehnyt säännöllistä yhteistyötä pianisti Julius Draken kanssa. Hän on kiertänyt resitalistina ympäri Eurooppaa ja saanut Wigmore Hallin residenssin.
Finley on Royal College of Musicin Fellow ja vieraileva professori. Hän kiipesi vuonna 2014 Kilimanjaron huipulle hyväntekeväisyysjärjestö Help Musicians UK:ia tukeakseen. Hänet nimitettiin vuonna 2014 Kanadan ritarikunnan upseeriksi ja vuonna 2017 Brittiläisen imperiumin ritarikunnan komentajaksi.
Frédéric St-Denis

| Frédéric St-Denis |
| --- | --- |

Henkilötiedot
Syntynyt: 23. tammikuuta 1986 (ikä 38) Greenfield Park, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  86 kg
Seura
Seura:  Columbus Blue Jackets
Sarja:  NHL
Pelaajaura
Pääsarjaura:  2008–
Aik. seurat:  Montreal Canadiens
Frédéric Saint-Denis (s. 23. tammikuuta 1986) on kanadalainen jääkiekkoilija, joka pelaa Columbus Blue Jacketsin farmijoukkue Springfield Falconsissa.
Ura

Ensimmäisellä ammattilaiskaudellaan 2008-2009 St-Denis pelasi ECHL-joukkue Cincinnati Cyclonesissa ja seuraavalla 2009-2010 AHL-joukkue Hamilton Bulldogsissa. 1. heinäkuuta 2010 St-Denis teki vuoden mittaisen sopimuksen Bulldogsin yhteistyöseura Montreal Canadiensin kanssa.
15. heinäkuuta 2011 St-Denis teki vuoden kaksisuuntaisen sopimuksen Montreal Canadiensin kanssa. Kaudella 2011-2012 hänet nostettiin Canadiensin NHL-miehistöön, jossa hän teki uransa avausmaalin Vancouver Canucksia vastaan 8. joulukuuta 2011.
7. heinäkuuta 2013 St-Denis siirtyi Canadiensin organisaatiosta vapaaksi agentiksi ja teki sellaisena vuoden kaksisuuntaisen sopimuksen Columbus Blue Jacketsin kanssa. Hän on myös Blue Jacketsin farmijoukkue Springfield Falconsin varakapteeni.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frédéric St-Denis
Käännös suomeksi
Filip Riska

| Filip Riska |
| --- | --- |

Henkilötiedot
Syntynyt: 13. toukokuuta 1985 (ikä 39) Pietarsaari, Suomi
Kansalaisuus:   Suomi
Jääkiekkoilija
Lempinimi:  Fippo, Fibbo
Pelipaikka:  keskushyökkääjä
Maila:  vasen
Pituus:  184 cm
Paino:  91 kg
Pelaajaura
Pääsarjaura:  2005–2022
Seurat:  Jeppis (II-div./S-S) Sport (Mestis/SML) JYP (SML) Lukko (SML) IF Björklöven (Allsv.)
Filip Karl Viktor Riska (s. 13. toukokuuta 1985 Pietarsaari) on suomalainen entinen jääkiekkoilija. Hän oli pelipaikaltaan keskushyökkääjä, mutta Riska osasi pelata myös laidassa. Hän pelasi urallaan SM-liigaa JYPissä, Rauman Lukossa, Vaasan Sportissa ja Hämeenlinnan Pallokerhossa yhteensä 751 runkosarjaottelua tehopistein 69+91=160 ja 122 playoff-ottelua tehopistein 9+16=25. Riska oli voittamassa Suomenmestaruutta JYPissä vuosina 2009 ja 2012 sekä HPK:ssa vuonna 2019. Hän voitti myös SM-pronssia JYPissä vuonna 2010 ja Lukossa vuonna 2014. Riska kuului Sportin kapteenistoon vuosina 2016–2018. Hän voitti seurassa myös Mestis-pronssia vuonna 2007. Riska pelasi urallaan myös Ruotsissa keväällä 2018. Varsin fyysisestä pelityylistään tunnettu Riska pelasi useimmiten rikkovassa roolissa alemmissa ketjuissa.
Riska kuuluu nykyään Hockey-Team Vaasan Sport Oy:n hallitukseen.
Ura > Maajoukkueura

Riska pelasi alle 20-vuotiaiden MM-kilpailuissa vuonna 2005.